2024 metų korupcijos prevencijos

**ATASKAITA**

Didinant korupcijai atsparios aplinkos kūrimą, lopšelyje-darželyje „Eglutė“ buvo paskirtas atsakingas asmuo už korupcijos prevenciją. Parengtas, įgyvendinamas ir viešai skelbiamas 2024-2025 metų korupcijos prevencijos programos priemonių planas. Lopšelio-darželio direktorius ir direktoriaus pavaduotojas ugdymui teikia privačių interesų deklaracijas. Peržiūrėti darbuotojų pareigybių aprašymai, į juos įtrauktos antikorupciniu požiūriu svarbios nuostatos bei teisinės atsakomybės priemonės. Sistemingai atnaujinamos galiojančios taisyklės, tvarkų aprašai. Viešai skelbiama tinklapio skyrelyje „Korupcijos prevencija“ korupcijos prevencijos programa ir jos įgyvendinimo priemonių planas bei visa informacija apie vykdomą antikorupcinę veiklą. Apie numatomus, vykdomus viešuosius pirkimus ir jų rezultatus informacija skelbiama interneto svetainėje. Viešai skelbiama lopšelio-darželio internetinėje svetainėje apie laisvas darbo vietas įstaigoje. Viešai skelbiama ir lopšelio-darželio direktoriaus metinė veiklos ataskaita. Skaidrus, pagal steigėjo nustatytą tvarką, vykdomas vaikų registravimas ir priėmimas į lopšelį-darželį, taip pat ir grupių komplektavimas.

Kasmet lopšelis-darželis gauna labdaros, spec. lėšas, kurių įsisavinimas griežtai kontroliuojamas ir su jų panaudojimu supažindinama lopšelio-darželio bendruomenė.

Lopšelio-darželio darbuotojai 2024 m. vasario 22 d. dalyvavo nuotoliniame renginyje „Dovanų politika mokykloje: nuo teorijos iki praktikos“, 2024 m. balandžio 16 d. „Korupcijos prevencijos veiksmų plano rengimas, 2024 m. balandžio 23 d. renginyje „Pranešimai apie negeroves: nuo teorijos iki praktikos“. 2024 metais nėra gautas nė vienas bendruomenės nario ar išorės asmens skundas dėl korupcinės apraiškos atvejų ar per mažo duomenų pateikimo, finansinės veiklos skaidrumo. Todėl galima teigti , kad lopšelio-darželio aplinka atspari korupcinių apraiškų tikimybei.